САБАҚ ЖОСПАРЫ                                                                                            «Бекітемін»

                                                                                                                           ________________

                                                                                                                 Оқу ісінің меңгерушісі

                                                                                                     «___________» ________20    ж

Пән аты:   Информатика 

Класы:  7«А», 7 «Б»

Сабақтың тақырыбы:     Ақпарат
Сабақтың мақсаты: 

Білімділік: Оқушылардың  ақпарат туралы түсінігін қалыптастыру, сипаты мен қабылдау тәсілдері бойынша әр түрлі ақпарат түрлерімен таныстыру;

Тәрбиелік: Оқушыларды ұқыптылыққа, жүйелікке тәрбиелеу.

Дамытушылық: Оқушылардың ойлау қабілетін, логикасын, мәдениеттілік дамыту.

Сабақтың түрі: Аралас сабақ.

Сабақта қолданылатын көрнекті құралдар: Компьютер, интерак.тақта, электронды оқул                                                                                          

Сабақтың  өту  барысы:

                   1.Оқушыларды ұйымдастыру.

                   2.Үйге берілген тапсырманы тексеру.

                   3.Жаңа тақырыпты түсіндіру.

                   4.Тапсырмаларды орындау.

                   5.Сабақты бекіту.

                   6.Үйге тапсырма беру

 Жаңа түсініктер:

             “Ақпарат” сөзі латынның түсіндіру, баяндау, мәлімет деген ұғымдарды білдіретін informatio   cөзінен шыққан.Қазіргі кезде ақпарат күнделікті тұрмысқа, ғылымның әр түрлі философия, экономика физика, математика, информатика т.б  салаларында кеңінен енді. Ақпаратты біз жазбаша немесе ауызша, тіпті қимыл-қозғалыс  түрінде  бере аламыз. “Ақпарат ” деген сөз белгілі бір хабардың ,жаңалықтардың өткен оқиғалардың мазмұнын білдіреді. Тірі организмнің құрылысын зерттеу де бізге көп ақпарат береді.

    Мысалы: баласы атасына неге ұқсайды? Иттен неге тумайды? Бұл сұрақтарға гинетика ғылымы жауап береді. Ол тұқым қуалаушылық болатының, әрбір организмнің  негізгі белгілері ұрпақтан ұрпаққа ДНҚ молекулалары арқылы ақпарат беріледі. Сонымен ақпарат тірі табиғатта  да,  өлі табиғатта болады. Ол әрқашан сөзбен ғана жеткізілмейді, яғни ақпарат алмасудың сан алуан түрлері бар, қарым-қатынас жасау, өз бетімен ойлану,  зертеу нәтижесінде пайда болады.

           Ақпаратқа үзілді кесілді анықтама бере алмаймыз.Оны қаршаған  дүние туралы және онда жүріп жатқан процестер туралы хабарлар мен мағлұматтар деп түсіyнуге болады.


Ақпарат материялымен  және энергиямен қатар бізді қоршаған ортаның құрамды бөліктерінің бірі болып саналады.

Ақпарат түрлері

          Барлық ақпараттарды төмендегідей бөлуге болады: қоғамдық саясаттық-әлеуметтік-экономикалық, ғылыми-техникалық, химия-биологиялық, физиологиялық т.б. Мұнымен қатар ақпарат өзінің сипаты бойынша:

1. статикалық (тұрақты) немесе динамикалық (айнымалы);

2. алғашқы (кірістік), туынды (аралық) немесе шығыстық;

3. басқарушы және мәлімет беруші;

4. объективті және субъективті болуы мүмкін.

Ақпарат қасиеттеріне мыналарды жатқызуға болады: толықтық, сенімділік (анықтық), бағалылық, маңыздылық (актуалдық), айқындылық, қысқалық, нанымдылық.

Тірі табиғатта ақпарат беру мен өңдеу мысалдары:

Жануарлар өздерінің жерлерін қорғап, иісті белгілер қалдырып кетеді.

Адам ақпаратты сезу, көру арқылы қабылдайды. Адам радиодан, теледидардан, газет-журналдан ақпараттарды сезім мүшелері арқылы қабылдайды. Адам қабылдайтын ақпарат таңбалы, бейнелі болып бөлінеді. 

Бейнелік  ақпарат деп-табиғат көріністерін, кескіндерді,дәм, иіс,сезу мүшелері арқылы қабылданған ақпараттарды айтады.

Таңбалы ақпаратқа сөйлеу, жазу түрінде алынған ақпараттар жатады. Ауызекі тіл де таңбалы ақпаратқа жатады. Себебі, әр түрлі таңбалардан тұрады, брақ олар дыбыстық таңбалар-феномендер деп аталады. Таңба түрінде қатынасуды қатынас тілі деп атайды. Табиғи қатынас тіліне: қазақ, орыс, ағылшын тілдері жатады. Жасанды тілдерге математика, физика, компьютермен қатынасу тілдері жатады. Әр тілдің өз алфабиті бар. Сандарды көрсететін алфабиттер: екілік, сегіздік, ондық, оналтылық болады. 

Сабақты бекіту сұрақтары:

1. Ақпарат деген сөзге қандай мағына бересіңдер?

2. Адам  ақпараттың қандай түрлерін  қабылдай алады?

3. Адам ақпаратты қалай және қайда сақтайды?

4. Адам ақпаратты өңдеуіне мысал келтір?

5. Адам ақпаратты қалай сақтайды?

Үйге  тапсырма:  1.1 тақырып.  Ақпарат.
Пән аты:   Информатика    

Класы:  11«А»

                            Жаратылыстану- математикалық  бағыт
І.Сабақтың  тақырыбы:   Объектілерді топтастыру, әртүрлі белгілер бойынша 

                                                                        ақпаратты топтастыру.

ІІ.Сабақтың  мақсаты:

          а) Білімділігі: білімділікке, сауаттылыққа, ойлау ұшқырлығын  дамыту

          ә) Тәрбиелігі: икемділік  қасиетімен  шабытты  болуға  қалыптастыру

          б) Дамытушылығы: оқушылардың ойлау қабілетімен  қызығушылығын  арттыру

ІІІ. Сабақтың  түрі: аралас  сабақ

ІV. Сабақтың  көрнекілігі: компьютерлер, топтамалар, тест  сұрақтары, т.б.

V. Оқыту  әдістері: сөздік,  көрнекі,  практикалық

VI. Оқыту  формалары: жеке,  топтық,  ұжымдық
VII. Пайдаланылған   әдибиеттер: Н.Ермеков, М. Ермеков, С. Ноғайбаланова Информатика  10-11  сынып  оқулығы,  Балапанов Информатикадан  30  сабақ,  Информатика  негіздері  журналы. 

VIIІ. Сабақтың  барысы: 

          а) ұйымдастыру

          ә) сабақ  сұрау

          б) жаңа  сабақ

          в) бекіту

          г) үйге  тапсырма

          д) қорытынды

                 Балалар  біз  жаратылыстану  бағыты  бойынша  11  класқа  келіп  отырмыз. Енді  информатика  сабағын  аптасына  1  сағат  өтеміз. Яғни  жаратылыстану  бағыты  бойынша біз  осы  пәннің  осы  бағытқа   байланысты  қандай  мәндері  бар  екенін  білетін  боламыз. Біз  бүгінгі  сабақта  электронды  есептеуіш  машина  алдындағы  қауіпсіздік  ережелерімен  танысамыз.  Әрине, бұл  ережені  біз  7  кластан  бастап  білеміз.  Көзімізге,  денелерімізге  жаттығулар  жасауды  да  білеміз. 

Жаңа  сабақ

Ақпаратпен жұмыс істеу кезінде маңызды ұғым объектілерді топтастыру бо-лып табылады.

Топтастыру-объектілерді ( заттарды, құбылыстарды, үдерістерді ұғымдар-ды) белгілі бір белгілеріне сәйкес топтарға бөлу жүйесі.

Объект дегеніміз материалдық немесе материалдық емес қасиеттің кез келген заты, үдерісі, құбылысы болып табылады. Топтастырудың жүйесі объектілер-ді топтауға және қасиеттері ортақ болып сипатталатын белгілі  бір топтарды бөлуге мүмкіндік береді. Объектілерді топтастыру –біртекті қасиеттерді бө-луге бағытталған сапалық деңгейдегі топтасудың рәсімі.Топтастыру объек-тісі ретінде ақпаратқа тән бөлінген топтарды ақпараттық объектілер деп атайды.

1-мысал. Мектеп туралы барлық ақпаратты  ортақ қасиеттерімен сипаттала-тын көптеген ақпараттық объектілер бойынша топтастыруға болады:

       оқушылар туралы ақпарат – «Оқушы» ақпараттық объектісі ретінде,

       оқутушылар туралы ақпарат-«Оқытушы» ақпараттық объектісі түрінде,

       сыныптар туралы ақпарат – «Сынып» ақпараттық объектісі түрінде.

Реквизит – объектінің ,үдерістің, құбылыстың және т.б. белгілі бір қасиет-терін сипаттайтын, логикалық жағынан бөлінбейтін ақпараттық элемент.

 Топтастырушы – топтастырушы топтардың атаулары мен кодтарының жүйелендірілген жиынтығы.

Топтастырудың иерархиялық жүйесі.

Топтастырудың иерархиялық жүйесі төмендегіше құрылады:

элементтердің бастапқы көпшілігі 0-дік деңгейді құрайды және таңдалған топтастыру белгісіне байланысты кластарға(топтасуға) бөлінеді, бұл 1-ші деңгейді құрайды,

1-ші деңгейдің әрбір класы өзіне тән топтастыру белгісіне сәйкес қосалқы топтарға бөлінеді, бұлар 2-ші деңгейді құрайды,

2-ші деңгейдің әрбір класы сол сияқты топтарға бөлінеді, бұл 3-ші деңгейді құрайды және т.б.

Топтастырудың фасеттік жүйесінің иерархиялықтан ерекшелігі топтасты-рудың белгілерін бір-біріне, сондай-ақ топтастырылатын объектінің семантикалық мазмұнына тәуелсіз топтастыру белгілерін таңдауға мүмкіндік береді.

 Топтастырудың  белгілерін  фасеттер(facet-рамка) деп атайды.Әрбір фасет (Фі) аталған топтастыру белгісінің біртекті мағыналарының жиынтығын құрайды.Бұл орайда фасеттегі мәндер өз еркінше орналаса береді, бірақ оларды ретке келтірген дұрыс болады. 

Пайда болу орны. Осы белгі бойынша ақпаратты түсетін, шығатын, ішкі, сыртқы деп бөлуге болады.

Түсетін ақпарат – бұл фирмаға немесе оның бөлімшесіне түсетін ақпарат.

Шығатын ақпарат – бұл фирмадан басқа фирмаға, ұйымға (бөлімшеге) түсетін ақпарат.

ІХ. Үйге  тапсырма

 Объектілерді топтастыру, әртүрлі белгілер бойынша  ақпаратты топтастыру.

Х. Сабақты  қорытындылау

Жаңа  материалды  пысықтау, лқушылардың  меңгерген  білімдерін  талдау, бағалау.

ХІ. Бағалау.

САБАҚ  ЖОСПАРЫ                                                                                                       «Бекітемін»

                                                                                                                                       _______________

                                                                                                                                Оқу ісінің меңгерушісі

                                                                                                                     «___________» ________20    ж

Пән аты:   Информатика    

Класы:  8«А», 8«Б», 8 «В»

Сабақтың тақырыбы:      §3.2. Логикалық амалдар.
Сабақтың  мақсаты:   

           Білімділігі:   Компьютердің логикалық негіздері, логикалық пікірлердің негізгі түсініктері 

                                              логикалық операциялары туралы білімдерін қалыптастыру. 
           Тәрбиелігі:  Жауапкершілікке баулу,  дәлдікке үйрету.                                                                    

           Дамытушылығы:  Оқушының әрбір сабаққа ынтасы мен қабілетін біріктіріп,  

                                                        пәнге деген қызығушылығын арттыру.

Сабақтың түрі:    аралас сабақ

Сабақтың өту әдісі:   сөздік, көрнекі, практикалық

Сабақтың көрнекілігі:  компьютерлер, топтамалар, тест сұрақтары т.б.б. 

Оқыту формалары:   жеке, топтық және ұжымдық. 
Сабақтың өту барысы:

І. Ұйымдастыру кезеңі.

ІІ. Үйге берілген тапсырманы тексеру.

(Практикум жұмыстарын тексеру).

Логикалық амалдар. 
Логикалық көбейту (коньюнкция). Екі немесе одан көп пікірлерді «және» жалғаулығы көмегімен біріктіру амалы логикалық көбейту немесе коньюнкция деп аталады. 

Коньюнкция: 

-табиғи тілде «және» жалғаулығына сәйкес келеді. 

-пікірлер алгебрасында ^ немесе & белгілернің бірімен таңбаланады. 

Коньюнкция – ол әрбір қарапайым екі пікірге, пікірлердің екеуі де ақиқат болғанда ғана ақиқат мән қабылдайтын күрделі пікірді сәйкес қоятын логикалық амал. 

Логикалық қосу (дизьюнкция). Екі немесе  одан көп пікірлерді «немесе» жалғаулығы көмегімен біріктіру амалы логикалық қосу немесе дизьюнкция деп аталады.

Дизьюнкция: 

-табиғи тілде «немесе» жалғаулығына сәйкес келеді. 

-пікірлер алгебрасында ٧ белгісімен таңбаланады. 

Дизьюнкция – ол әрбір қарапайым екі пікірге, пікірлердің екеуі де жалған болғанда ғана жалған мән қабылдайтын, пікірлердің ең болмағанда біреуі ақиқат болғандаа ақиқат мән қабылдайтын  күрделі пікірді сәйкес қоятын логикалық амал. 

Логикалық теріске шығару (инверсия) . «Емес»  жалғауының көмегімен пікірді теріске шығару амалы логикалық теріске шығару немесе инверсия деп аталады. 

Инверсия: 

-табиғи тілдегі «дұрыс емес», «теріске шығару»  сөздеріне және «емес» жалғауына сәйкес келеді. 

-пікіпрлер алгебрасында 

    белгісімен таңбаланады. 

Теріске шығару – ол әрбір қарапайым пікірге, негізгі пікірдің жалған екенін қорытындылайтын күрделі пікірді сәйкес қоятын логикалық амал. 

 Жаңа сабақты бекіту сұрақтары:
1.  Коньюнкция  дегеніміз не?

2.  Дизьюнкция дегеніміз не?

3.  Логикалық көбейтуді қалай түсінеміз?

4.  Логикалық қосуды қалай түсінеміз?

5. Логикалық теріске шығаруды қалай түсінеміз? 

Үйге тапсырма:   §3.2. Логикалық амалдар.
Сабақты қорытындылау: Жаңа материалды пысықтау, оқушылардың меңгерген білімдерін талдау, 

                                                                                         бағалау.
Оқушыларды бағалау.     

